google/wiki40b huggingface dataset:
Yasmine Bleeth

Barndom

Bleeths tidligste kjente skuespillerrolle var i en shampooreklame for Johnson & Johnson, da hun var seks måneder gammel. Da hun var seks opptrådte hun i en kampanje for Max Factor sammen med modellen Cristina Ferrare. Hennes arbeide i denne kampanjen gjorde at motefotografen Francesco Scavullo fikk opp øynene for henne, og tok med henne og moren i en bok han kalte Scavulo's Women.

Starten på karrieren

Bleeth hadde hovedrollen i sin første film da hun var 12. Hun spilte mot Buddy Hackett i filmen Hey Babe! i 1980. Da hun ble uteksaminert fra high school hadde hun allerede begynt å arbeide i såpeoperaen Ryan's Hope. Hun fikk rollen som «Ryan Fenelli», og var elsket av millioner på ABC. I 1991 fikk hun en ny rolle på ABC, som den misforståtte «Lee Anne Demerest» på den anerkjente såpeoperaen One Life To Live.

Morens død

Da Bleeth var 20 år gammel mistet hun moren Carina, som hadde brystkreft. Ifølge Yasmine hadde moren alltid vært frisk og sunn, og passet på at hun ikke røykte eller drakk, og at hun spiste rett og trimmet. Yasmine uttalte at moren var den sterkeste og modigste kvinnen hun noensinne har kjent, at hun var hennes heltinne.
Da moren døde ble Bleeth nedbrutt, og avslo tilbud om modellarbeid i omtrent åtte måneder.

Kokainavhengighet

Bleeth ble arrestert i september 2001 i Michigan etter at hun kolliderte med en leiebil på Interstate 94. Politiet fant fire sprøyter med kokain, og en pose med konsentrert kokain i bilen. Den neste dagen ransaket politiet hotellrommet hennes og fant mer kokain. I november 2001 erklærte Bleeth seg skyldig i oppbevaring av under 25 gram kokain, og i å kjøre under påvirkning av rusmidler. Hun ble dømt til to års prøvetid og 100 timer sammfunnstjeneste.
Bleeths advokat, Jerry Sabbota, uttalte at skuespillerinnen var fornøyd med dommen, og sa at rullebladet hennes ville bli rent igjen etter at hun fullførte dommen. Han uttalte også at hun gikk til behandling for sin avhengighet.

Giftemål

Bleeth giftet seg med tidligere bareier Paul Cerrito den 25. august 2002 i Santa Barbara i California.

TV-roller

På grunn av sin rolle som «Caroline Holden» i Baywatch fikk Bleeth tilbud om mange flere roller, og det ga henne muligheten til å arbeide innen film. Hun fortsatte å arbeide som modell, og opptrådte ofte i badetøy eller undertøy, men nektet å la seg avfotografere naken til tross for de mange tilbudene. 
Bleeth avslo tilbud om roller i Aaron Spellings Beverly Hills, 90210 (1990) og Pacific Palisades ({1997), men tok imot tilbudet om hovedrollen i den kortlivede serien Titans (2000).
Takaya Oishi

Karriere

Takaya Oishi startet sin profesjonelle karriere i Verdy Kawasaki i 1995. Han har også spilt for Sanfrecce Hiroshima, Yokohama FC og Jatco.
11. armékorps i Russland

11. armékorps er en operasjonell enhet i Østersjøflåten og Vestre militærdistrikt med hovedkvarter Gusev i Kaliningrad oblast.

Kommando og kontroll

46. etterretningsbataljon i Gusev, Kaliningrad oblast.
Ivar Skjånes

Andre verdenskrig

Under andre verdenskrig satt han i Centralkomiteen, som ble opprettet 16. april 1940 og fikk i oppgave å organisere arbeids- og næringslivet og forhandle med tyskerne. Centralkomiteen har senere blitt kritisert for å ha vært for ettergivende for tyske krav, særlig knyttet til arbeidet på flyplassene på Lade og Værnes. Den 24. april gikk ordfører Ivar Skjånes, sammen med fylkesmann Johan Cappelen og Andreas Claussen med på å signere et opprop fra de tyske okkupasjonsmyndighetene om at «Den tyske overkommando forlanger at der skaffes 2000 arbeidere til planeringsarbeide paa Lade og Værnes.», som ble kringkastet 08.16 på morgensendingen til NRK trøndelagsavdelingen, den 25. april. Oppropet med Centralkomiteens underskrifter ble riktignok ikke trykket i Adresseavisen slik det senere er blitt hevdet, og da oppropet ble kringkastet senere på dagen den 25. april, var Centralkomiteens navn utelatt. Likevel kan oppropet med Centralkomiteens navn morgenen 25. april ha vært med på å legitimere at nordmenn meldte seg til å arbeide med opprusting av flyplassene som ble brukt mot norske og allierte styrker.
Skjånes ble 31. oktober 1940 avsatt som ordfører av okkupasjonsmakten. Senere ble han arrestert og fengslet av okkupasjonsstyret to ganger i 1942 og 1944. Da krigen sluttet i 1945, ble Skjånes gjeninnsatt som ordfører i Trondheim.
Det pavelige råd for fremme av kristen enhet

Det pavelige råd for fremme av kristen enhet er en del av Den romerske kurie, som er Den katolske kirkes sentrale administrasjon. Det har ansvar for kirkens økumeniske arbeid, og i tillegg er Den hellige stols kommisjon for religiøse forbindelser med jødene underlagt rådet.
Rådet har sitt opphav i endringene i Den katolske kirkes syn på økumenikk som vant frem i Andre Vatikankonsil. Pave Johannes XXIII ønsket sterkt av kirken skulle bli mer aktiv i arbeidet for kristen enhet, og i 1960 opprettet han Sekretariatet for fremme av kristen enhet, med kardinal Augustin Bea som første president. Sekretariatets fremste oppgave var å invitere andre kirkesamfunn til å sende observatører til konsilet. Allerede under konsilets første sesjon i 1962 ble sekretariatet gitt samme status som konsilkommisjonene. Det fikk i oppgave å forberede dokumenter om økumenikk (Unitatis redintegratio), om ikke-kristne religioner (Nostra aetate), om religionsfrihet (Dignitatis humanae) og, sammen med doktrinekommisjonen, den dogmatiske konstitusjonen om guddommelig åpenbaring, Dei Verbum.
I 1963 ble sekretariatet delt i to seksjoner, en for kontakt med de ortodokse og de orientalske ortodokse kirker, og en for kontakt med de vestlige kirkesamfunnene.
Etter konsilet bekreftet pave Paul VI sekretariatet som en permanent del av Den hellige stols administrasjon. Pave Johannes Paul II omdefinerte det i Pastor Bonus (1988) til et pavelig råd, og det ble dermed en del av kurien.
Dieciocho de Julio

Historie

Byen ble grunnlagt i 1903.

Transport

Ruta 19 forbinder Dieciocho de Julio med  Durazno og  Treinta y Tres.
Telecom Asia

Telecom Asia er et asiatisk mediehus som utgir nyheter, studier og business intelligence om telekomindustrien i Asia og Oseania. Det er registrert i Hongkong.
Selskapet utgir både Telecom Asia og Wireless Asia, magasiner som dekker henholdsvis henholdsvis teleindustrien og mobilindustrien på det asiatiske kontinentet.
Antall abonnenter er 119.000 ledere innen telekom, og investorer. Telecom Asia er publiseringspartner for nyheter ved mer enn 80 telekom-events i Asia hvert år.
Gajapati (distrikt)

Demografi

Ved folketellingen i 2011 var det 575 880 innbyggere i distriktet, mot 518 837 i 2001. Den urbane befolkningen utgjør 12,25 % av befolkningen.
Barn i alderen 0 til 6 år utgjorde 14,37 % i 2011 mot 17,86 % i 2001. Antallet jenter i den alderen per tusen gutter er 964 i 2011, det samme som i 2001.
Stim

En stim er en gruppe på tre eller flere fisker som svømmer sammen og tilpasser fart og retning til hverandre. Omtrent halvparten av alle fiskearter danner stimer på et eller annet tidspunkt i livet. Formålene med å svømme i stim er beskyttelse mot predatorer, bedre tilgang på næring, forplantning og hydrodynamiske fordeler.
Paronyx

Utbredelse

Arten lever i Australia (New South Wales).
Hofburg

Hofburg er et slott og borg  i Wien og er den tidligere keiserlige østerrikske residensen. Fra 1438 til omkring 1580 var den residens for keiseren av det tysk-romerske rike, senere residens for keiseren av Østerrike frem til 1918. Nå er Hofburg residens for Østerrikes president.
Charles LeMaire

Biografi

LeMaire ble født i Chicago. Han startet karrieren som vaudevilleartist. Deretter begynte han å jobbe som kostymedesigner for Broadway-forestillinger, som Ziegfeld Follies og The Five O'Clock Girl. 
I 1925 begynte han å designe filmkostymer. LeMaire spilte en sentral rolle i å overtale Academy of Motion Picture Arts and Sciences til å dele ut en egen Oscar for beste kostymedesign. Han vant selv denne prisen tre ganger, for Alt om Eva (1950), Men jeg så ham dø (1953) og Skinnende dager (1955), og ble nominert ytterligere 13 ganger. I løpet av sin 37 år lange karriere jobbet han med nesten 300 filmer.
LeMaire døde av hjertesvikt 8. juni 1985 på California Rehabilitative Center i Palm Springs i California.
4. januar

Navnedag

Roar og Roger

Helligdager

Metusalem ble feiret i dag
Clinton mot Jones

Clinton mot Jones (520 United States Reports 681, 1997) var en epokegjørende kjennelse i Den amerikanske høyesterett som etablerte at en sittende amerikansk president ikke har immunitet mot sivilrettslige søksmål for forhold som var uavhengig av hans embedsførsel som president (og som kunne gjelde forhold forut fra hans presidentsperiode). Avgjørelsen falt 27. mai 1997.
Bakgrunnen var anklager mot president Bill Clinton fra en tidligere statsansatt i delstaten Arkansas om at Clinton hadde kommet med grove og krenkende seksuelle tilnærmelser overfor henne mange år tidligere. Et vitne i denne saken var Monica Lewinsky.
Den 6. mai 1994 anmeldte en tidligere ansatt delstaten Arkansas, Paula Jones, USAs president Bill Clinton og tidligere politioffiser i Arkansas, Danny Ferguson, for seksuell trakassering. Hun hevdet at den 8. mai 1991 hadde Clinton, den gang guvernør av Arkansas, kommet med grove forslag til henne. Hun hevdet at David Brock hadde påstått at en statsansatt ved navn «Paula» hadde tilbudt å bli Clintons elskerinne. Ferguson hadde eskortert Jones til Clintons hotellrom, stått vakt og hevdet at Jones sa at hun ikke hadde noe imot å være Clintons elskerinne.
Artesisk vann

Artesisk vann er kildevann fra en artesisk brønn eller kilde som fører grunnvann under trykk, slik at det presses opp til overflaten.
Ordet kommer fra Artois, et historisk landskap i Nord-Frankrike, nå en del av departementet Pas-de-Calais.
Cleveland Mesa

Cleveland Mesa er en høy, isdekt mesa, 5 nautiske mil lang og 3 nautiske mil bred, som ligger ved søraustenden av Michigan Plateau i Antarktis. Den ble kartlagt av U.S. Geological Survey fra landmålinger og fra flyfoto tatt av U.S. Navy, 1960–64, og ble navngitt av Advisory Committee on Antarctic Names etter Harlan Cleveland, assisterende sekretær i State for International Organization Affairs, 1961–65, og som var styreleder i Antarctic Policy Group i 1965.
Vickers Viking

Konstruksjon og utvikling

Forskning på Vickers første amfibiefly begynte i desember 1918 med test av alternative skrog i en eksperimentell tank ved St Albans i Hertfordshire, England. En prototype registrert G- EAOV var en kabin biplan med en skyvepropell drevet av en Rolls-Royce Falcon vannkjølt V12-motor. Sir John Alcock døde da han tok dette flyet til Paris Air Show 18. desember 1919, mens han forsøkte å lande nær Rouen, Normandie i tett tåke.
 
Det neste eksemplar, G-EASC, kjent som Viking II, hadde større vingespenn og en 360 hk Rolls-Royce Eagle VIII motor. Viking III, fløyet av Captain Stan Cockerell vant første premie i amfibieklassen i Air Ministrys konkurranse holdt i september og oktober 1920.

Forbedrede utgaver

Viking IV hadde i tillegg en bredere cabin over skroget, en fot bredere, et eksemplar, G-EBBZ som Ross Smith og  J. M. Bennett (partnere i 1919 England to Australia flight) omkom 13. april 1922, like utenfor Brooklands nær Weybridge i Surrey. De fleste av disse Mark IV Viking hadde en Napier Lion motor.
Den neste versjon var Viking V. To ble bygget for RAF for tjeneste i Irak.
Neste utvikling var en ny vinge og en (340 kW) Napier Lion motor Viking VI (Vickers betegnelseType 78, men kjent som Vulture I. En annen med Rolls-Royce Eagle IX 360 hkType 95 Vulture II. Begge Vultures ble brukt for et Jorden rundtforsøk i 1924 etter at Eagle-motoren på Vulture II ble byttet ut med Lion. Registrert som G-EBHO satte den første avsted fra Calshot 25. mars 1924, den andre ble skipet som reserve til Tokyo. Etter mekaniske problemer havarerte G- EBHO ved Aykab i Burma, hvor den ble erstattet med G-EBGO 25. juni. Den møtte sterk tåke på den russiske siden av Beringstredet. G-EBGO havarerte, men Vickers reddet store deler av vraket.
Viking Mark VII ("Type 83" etter Vickers nummerering) var en videreutvikling av Vulture, et treseters åpen-cockpit speidefly, bygget etter Air Ministry spesifikasjoner 46/22. Den ble tatt i bruk under navnet Vanelius da den ble tatt for evaluering hos RAF mot Supermarine Seagull.

Operativ historie

Det siste Viking amfibiefly ble bygget i løpet av 1923, men navnet ble brukt på nytt for en tomotors VC.1 Viking passasjerfly 22 år senere. Den ble også brukt under navnet  Valetta hos RAF og i andre flyvåpen. Noen Viking amfibiefly ble bygget av av Canadian Vickers Limited, et datterselskap i Montreal som ikke hadde noen tidligere erfaring i å bygge fly. Denne oppgaven med Viking førte til en fremtidig linje med flybåter. Den startet med Canadian Vickers Vendette som lånte sterkt fra tidligere konstruksjoner.
Ingen Viking overlever i dag selv om en fullskala replika bygget for filmen The People That Time Forgot (1977) er utstilt på Brooklands Museum i Surrey.
Torne lappmark

Torne lappmark, historisk såkalt lappmark i svensk Lappland, Norrbottens län omkring Torneälvens nedslagsfelt (derav navnet).
Torne Lappmark omfattet soknene Karesuando og Jukkasjärvi, det vil si nåværende Kiruna kommun i det nordligste Lappland på grensen mot Finland og Norge med Treriksrøysa lengst i nord.
Personifikasjon

Bakgrunn

Personifisering av ikke-konkrete størrelser og fenomener har vært svært vanlig i religion, mytologi, folketro og annen kultur fordi det er lettere å forstå og forholde seg til det kroppslige og sanselige. Guddommer, ånder og overnaturlige vesener er derfor svært ofte personifikasjoner av abstrakte fenomener ved livet og tilværelsen. Dette gjelder for eksempel antikk gresk og romersk religion, som bar sterkt preg av animisme, der så godt som alle fenomener, begivenheter og begreper ble personifisert i en guddom. Flere av disse ble tatt i bruk som billedsymboler i antikkens og middelalderens allegorier og er fortsatt brukt i moderne, vestlig populærkultur.
Barotropi

Barotropi er et meteorologisk uttrykk som blir brukt om en barotrop atmosfære der tettheten bare er avhengig av trykket, slik at flater med konstant trykk (isobarflater) er parallelle til flater med konstant tetthet (isopyknalflater). Isobarflatene vil være de samme som de isoterme flatene (flater med konstant temperatur), og dermed (fra termalvindligningen) vil den geostrofiske vinden være avhengig av høyden. Bevegelsene i en roterende barotrop væske vil derfor være sterkt hemmet.
Mer generelt kan en si at en barotrop væske er en idealisert væske der trykket bare er en funksjon av tettheten. Et eksempel kan være en isoterm eller isentropisk ideell gass. En barotrop strøm er en generalisering av den barotrope atmosfæren skildret ovenfor. Det er en strøm der trykket bare er avhengig av tettheten. Man kan ha en barotrop strøm i en ikkje-barotrop væske, men en barotrop væske vil alltid ha en barotrop strøm.
Det motsatte av barotropi er baroklinitet. For en barotrop væske eller strøm (slik som en barotrop atmosfære), er den barokline vektoren alltid lik null.
Utrenskning

Handling

Handlingen blir hovedsakelig utspilt i 1992 i Estland. Den gamle kvinnen Aliide finner en dag en ung kvinne på flukt i hagen på gården på landet. Hun heter Zara og viser seg til å være datterdatter til Aliides søster. Møtet fører til at Aliide må se tilbake på sitt eget liv og landets skjebne og de valg en tok under både den tyske og den sovjetiske okkupasjonen.
Av sjalusi hadde Aliide i sin tid gjort seg skyldig at henne søster ble deportert til Sibir, men har også selv opplevd voldtekt og mishandling av sovjetiske soldater. Den unge Zara har prøvd lykken ved å søke seg bort fra sitt oppvekststed Vladivostok  og havnet i Berlin, hvor hun ble sittende fast i prostitusjon og stoffmisbruk. Til slutt bryter hun seg løs fra dette livet, og  Aliide finner den besvimte og forkomne Zara, rett etter Murens fall. De to kvinnenes skjebner viser seg å være tett sammenbundet.
Ceresium

Utseende

Middelsstore, blanke, lyst brunlige til svarte trebukker med middels lange antenner. Pronotum har rundede sider uten tenner i midten. Dekkvingene er vanligvis noe avsmalnende bakover.

Utbredelse

Slekten er vidt utbredt i Sørøst-Asia, Australia og Polynesia. I tillegg forekommer det én art på Madagaskar.
Sgt. Pepper's Lonely Hearts Club Band (sang)

Bakgrunn

Høsten 1966 hadde McCartney dratt blant annet på en safaritur til Kenya sammen med Beatles-assistenten Mal Evans. Da de tok flyet tilbake til London 19. november, fikk McCartney idèen med at The Beatles neste prosjekt kunne være at de var et annet fiktivt band. Da maten ble servert på flyet, spurte Evans hva S og P sto for da han viste McCartney to små poser som lå blant bestikket. McCartney sa de var forkortelse for Salt og Pepper. Dermed begynte han å leke med ordspill som resulterte i Sergeant Pepper. På vestkysten av USA, hadde det blitt etablert en del rockegrupper med lange navn. Inspirert av dette, fant McCartney på navnet «Sgt. Pepper's Lonely Hearts Club Band».

Yellow Submarine Soundtrack

I 1999 kom Yellow Submarine ut. «Sgt. Pepper's Lonely Hearts Club Band»   var blant de femten sangene som ble med. Det som var blitt gjort der, var at den opprinnelige firesporsteipen hvor de spilte inn grunnkompet ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.

Jimi Hendrix

4. juni 1967 spilte blant andre Jimi Hendrix i Saville Theatre i London. Blant publikum var McCartney, Jane Asher, George Harrison og Pattie Harrison. McCartney følte det som et stort kompliment da Hendrix fremførte «Sgt. Pepper's Lonely Hearts Club Band» bare tre dager etter utgivelsen.
Nøtterøy Historielag

Nøtterøy Historielag ble stiftet i 1979 med formål å fungere som et forum for personer med historisk interesse for Nøtterøy. Laget arbeider for å utvikle og styrke historieinteressen om Nøtterøy og å medvirke til vern av kulturarv og fortidsminner.  
Fra 1987 har laget gitt ut årboka Njotarøy. Formålet med tidsskriftet er å spre lokalhistorisk stoff som ikke ikke utgis i bygdebøker, dokumentarer og annet. Mange av artiklene ligger fritt tilgjengelig på historielagets sider.  
I 1991 kjøpte Nøtterøy kommune den gamle lensmannsgården Fagertun som Stiftelsen Fagertun eier og driver som bygdetun.
Klikkagn

Forskjellige typer klikkagn

Klikkagn omfatter også det som kalles "sinneagn" der skribenten/journalisten prøver å fremme et sinne hos leseren. Dette kan for eksempel gjøres ved å skrive en provoserende overskrift som er vinklet slik at leseren får en sinnereaksjon samt et engasjement som skal føre til at leseren klikker på saken. Andre klikkagn kan spille på andre menneskelige reaksjoner som humor eller sorg, altså et følelsesmessig løfte.

Eksempel på klikkagn

Verdens Gang (VG) fulgte saken om bortføringen av  Anne-Elisabeth Hagen (68) svært tett i 2019. I en av sakene om bortføringen lød overskriften «Forsvinningssaken: Vurderte ny alarm kvelden før hun forsvant». Overskriften ga inntrykk av at hun aktivt gikk inn for å kjøpe alarm, som fører til spekulasjoner hos leser, men i realiteten ble hun ble oppsøkt av en dørselger som prøvde å selge henne husalarm.
Weimarforfatningen

Weimarforfatningen (Weimarer Reichsverfassung, offisielt Verfassung des Deutschen Reiches, Det tyske rikes forfatning) var Tysklands forfatning fra 14. august 1919 til 1933. Den foreskrev en parlamentarisk-demokratisk og føderativ republikk hvor makten skulle utgå fra folket. Deler av den weimarske riksforfatningen (artiklene 136, 137, 138 og 141) er fremdeles formelt del av den tyske grunnloven.

Motivasjon

Blant de viktigere grunner til at Tyskland i 1919 mente seg å trenge en ny forfatning, var at den inntil da gjeldende, som var preget av Otto von Bismarck, ikke hadde noen del om de fundamentale rettigheter, men innskrenket seg til bestemmelser for myndighetsområdene til de forskjellige statlige organer, og at den la til grunn monarkiet som statsform.

Offisielt navn

Forfatningens offisielle navn (Verfassung des Deutschen Reiches, Det tyske rikes forfatning) var det samme som for forfatningen av 1871. Av den grunn ble det naturlig å avgrense de to fra hverandre i omgangsspråket som Bismarcksche Reichsverfassung, og Weimarer Verfassung /Weimarer Reichsverfassung, etter byen der den ble til.

Utarbeidelse

Weimarforfatningen ble utarbeidet av den liberale politikeren og juristen Hugo Preuss med utgangspunkt i forfatningene fra 1849 og 1871. Den ble vedtatt 31. juli 1919 av nasjonalforsamlingen som møttes i Weimar, og undertegnet av statspresident Friedrich Ebert 11. august samme år. Den trådte ikraft 14. august.
Forfatningen bestod av to hoveddeler, oppbygning og oppgaver for Riket og grunnrettigheter og grunnplikter for tyske borgere. Den innebar en stor demokratisering i forhold til forfatningen av 1871. Stemmerettsalderen ble redusert til 20 år, ektefolks rettigheter ble sikret og det ble åpnet for folkeinitiativer og folkeavstemninger. Rettsfilosofisk var forfatningen preget av en rettspositivistisk grunninnstilling, som gav seg uttrykk i at forfatningen uttrykkelig slo fast at hele forfatningen kunne endres av et nytt politisk flertall.

Artikkel 48

Artikkel 48 tillot rikspresidenten, under gitte omstendigheter, å sette igang krisetiltak uten samtykke fra riksdagen. Denne makten innebar proklameringen av nødforordninger (Notverordnungen).
Vretstorp

Vretstorp er et tettsted i Hallsberg kommune i Örebro län i landskapet Närke i Sverige. I 2010 hadde tettstedet 842 innbyggere.
Vretstorp vokste fram som viktig lokalt tettsted da jernbanen ble utbygget fra Hallsberg over Tiveden til Västergötland på slutten av 1800-tallet. Da tettstedet hadde sin storhetstid på begynnelsen av 1900-tallet var det blant annet produksjon av treskeverk i Vretstorp. I dag er Vretstorp en av få områder i Hallsberg kommune som opplever økning i folketallet, og den lokale barneskolen har blitt bygget ut flere ganger.
Vretstorp tilhører kirkesognet Viby församling i Strängnäs stift.